《沁园春 春日山居二首 其一》
清代·王于臣

徙倚柴门，如许春光，幽思无聊。渐浅藻浮青，烟生溪口，长松分渐。

晴蔽山椒。断续人家，参差林麓，官道遥通大石桥。

香风起，又吹残秾李，落尽夭桃。

竹篱夹住墙腰。更北舍东邻屋覆茅。喜叱叱村童，畦边驱犊，乌乌渔夫，浦外鸣桡。

时见斜阳，平连莽苍，荷锸随身下采樵。都休问，问王孙芳草，愁绝魂销。

作者简介：王于臣，字越王，宜兴人，有《凫亭词》一卷，（《词综》、《瑶华集》所载之王绍即此人。）